لورالائی: کمشنر لورالائی ڈویژن محمد گل خلجی پارینے کہ ساڑی حکومت اُلس ءِ جوان طبی آسراتی تا فراوانی کن ہر وڑ نا گام گیج کننگ اٹی ءِ۔ وخت اس کہ دا بابت اٹ کروڑ آ روپئی تے خرچ کننگ انگ ءِ۔ لورالائی میڈیکل کالج نا پوسکن آ بلڈنگ نا جوڑی آن ڈاکٹرک، طالبعلم و ملازم آتے آسراتی رسینگک۔ ہراڑان او جوان وڑاٹ تینا کاریم آ سجفر۔ دا خیال آتا درشانی ءِ او لورالائی میڈیکل کالج نا جوڑ مروک آ بلڈنگ نا بابت اٹ اڈ ہلوک دیوان نا کماشی ءِ کرسا کرے۔ دیوان اٹ ایڈیشنل کمشنر کلیم اللہ کاکڑ، پروجیکٹ ڈائریکٹر راز محمد، پرنسپل ڈاکٹر محمد سلیم موسیٰ خیل،ڈی ایچ او لورالائی ڈاکٹر عبدالناصر شیخ،ایم ایس ڈاکٹر عبدالرشید ناصر اسک بشخ ہلکر۔
(خ ن)
(خ ن)
